《翠翠辞》
明代·王问

翠翠复翠翠，双飞亦双止。
西风吹老芙蓉枝，水冷河清鱼不起。
吹从南海去，暮仍珠树归。
娟娟波心影，氄氄身上衣。
今日沙头忽不见，点上吴宫美人面。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。